एक्स ला चैपल संधि (१७४८)
एक्स ला चैपल की द्वितीय संधि १७४८ में ऑस्ट्रियन उत्तराधिकार युद्ध को समाप्त करने हेतु हुई थी। २४ अप्रैल, १७४८ को रोमन साम्राज्य के पश्चिम में इम्पीरियल फ़्री सिटी- आखन में कांग्रेस एकत्रित हुई और परिणामतः यह संधि तय हुई। इस संधि में ब्रिटेन और फ्रांस ही हावी रहे व अन्य देशों ने मात्र नतमस्तक हो उसे तब माना। हालांकि इस संधि ने ब्रिटेन और फ्रांस के बीच, अफ़्रीका, भारत और वेस्ट इंडीज़ के विवाद का कोई हल नहीं निकाला और यह लंबी शांति नहीं दे पाय़ी।